Ամառային դպրոցի 5-րդ օրը մասնակիցներին է ողջունել Արդարադատության փոխնախարար, ի.գ.թ., դոցենտ Ռուբեն Մելիքյանը: Նա խոսեց Մարդու իրավունքների եվրոպական դատարանի կառուցվածքից, դիմելու կարգից, պատասխանեց իրավաբանների հարցերին: Օրվա հաջորդ բանախոս գերմանացի փաստաբան Միքայել Քլայնե-Կոզակը խոստովանեց՝ հիացած է Արդարադատության փոխնախարարի գիտելիքներով. նրան մեծ հաճույքով իր հետ որպես փաստաբան՝ Գերմանիա կտաներ: Հայ իրավաբաններից ստացած տպավորությունները ևս վառ են. «Դրական եմ գնահատում ուսանողների ակտիվ քննարկումները, նրանք հետաքրքրված են և ավելի ակտիվ են, քան մի շարք այլ երկրների երիտասարդները: Պետք է խոստովանեմ, որ հաճույք եմ ստացել այստեղ աշխատելու հնարավորությունիցս»: